cyanic-selkie/wikianc huggingface dataset:
Κπαλιμέ
Η Κπαλιμέ (Kpalimé) είναι πόλη στην Περιφέρεια Πλατώ του Τόγκο, 120 χλμ. βορείως της πρωτεύουσας της χώρας Λομέ και μόλις 15 χλμ. από τα σύνορα με την Γκάνα. Είναι η τέταρτη σε μέγεθος πληθυσμού πόλη του Τόγκο, με 75.084 κατοίκους στην απογραφή του 2010 και πρωτεύουσα του Νομού Κλοτό. Η Κπαλιμέ έχει καθεδρικό ναό, λύκειο θετικής κατευθύνσεως και αρκετές τράπεζες, φαρμακεία και ιατρικά κέντρα.
Παραπομπές
Κπαλιμε
Toyota Lexcen
Το Toyota Lexcen ήταν ένα μεσαίο οικογενειακό αυτοκίνητο της ιαπωνικής αυτοκινητοβιομηχανίας Toyota. Λόγω της τότε συνεργασίας της Toyota με τον αμερικανικό όμιλο της General Motors, το Lexcen ήταν μια παράλληλη έκδοση του αυστραλιανού Holden Commodore, αλλά με το σήμα της Toyota, και κατασκευαζόταν στην Αυστραλία από την τοπική Holden, θυγατρική της General Motors. Το Lexcen διατέθηκε μόνο στις αγορές της Αυστραλίας και της Νέας Ζηλανδίας, από το 1989 έως το 1997, και αποκλειστικά με έναν κινητήρα βενζίνης, κυβισμού 3.8 λίτρων και διάταξης V6.
Εξωτερικοί σύνδεσμοι
Lexcen Κατηγορία:Μεσαία αυτοκίνητα
Ελένη Παπαρρηγοπούλου
Η Ελένη Παπαρρηγοπούλου (1807-1882) ήταν Ελληνίδα που διακρίθηκε για το φιλανθρωπικό της έργο μέσω του «Συλλόγου τῶν Κυριῶν ὐπέρ τῆς γυναικείας παιδεύσεως», του πρώτου γυναικείου φιλανθρωπικού συλλόγου.
Γεννήθηκε στο Λιβόρνο το 1807. Υπήρξε σύζυγος του Ιωάννη Παπαρρηγόπουλου. Απεβίωσε στην Αθήνα το 1882.
Πηγές
Κατηγορία:Έλληνες ευεργέτες Κατηγορία:Τοσκάνη
Επιτραπέζια αντισφαίριση στους Ολυμπιακούς Αγώνες
Η επιτραπέζια αντισφαίριση ή πινγκ πονγκ, όπως είναι περισσότερο γνωστό το άθλημα, αποτελεί ολυμπιακό άθλημα από το 1988, τόσο για τους άνδρες όσο και για τις γυναίκες.
Αξιοσημείωτα
Ως το 2004 διεξάγονταν το μονό και το διπλό αγώνισμα, συνολικά τέσσερα. Από το 2008 το διπλό αντικαταστάθηκε από τον ομαδικό αγώνα.
Ως το 1992 απονέμονταν δύο χάλκινα μετάλλια, κάτι το οποίο καταργήθηκε στη συνέχεια. Την πλειονότητα των μεταλλίων έχει κατακτήσει η Κίνα με 16 χρυσά.
Ρόδα, τσάντα και κοπάνα Νο 3
Ρόδα, τσάντα και κοπάνα Νο3 είναι Ελληνική κωμική ταινία του 1984, σε σενάριο Γιάννη Σκλάβου και σκηνοθεσία Όμηρου Ευστρατιάδη.Η ταινία προβλήθηκε τη σαιζόν 1984-1985 και έκοψε 48.902 εισιτήρια. Ήρθε στην 19η θέση σε 38 ταινίες.
Πλοκή
Ο Άρης, ο Μπίλιας και η υπόλοιπη παρέα των μαθητών αποφασίζουν να επιστρέψουν στα θρανία με την πρόφαση να πάρουν επάξια το απολυτήριο του λυκείου χωρίς χατίρια αυτή τη φορά. Ο Άρης και ο Μπίλιας βάζουν σ' εφαρμογή το σχεδιό τους και οι πλάκες επανέρχονται στην καθημερινότητα. Στο προσκήνιο εμφανίζονται δύο καινούργιοι καθηγητές. Ο ένας είναι καθηγητής χημείας που από λάθος του μεταμορφώνεται κάθε λίγο και σε διαφορετικό ζώο και ο άλλος είναι νηπιαγωγός.
Εξωτερικοί σύνδεσμοι
Κατηγορία:Ελληνικές ταινίες Κατηγορία:Ταινίες του 1984 Κατηγορία:Ελληνόφωνες ταινίες Κατηγορία:Ελληνικές κωμικές ταινίες Κατηγορία:Ταινίες σε σκηνοθεσία Ομήρου Ευστρατιάδη Κατηγορία:Ταινίες σε σενάριο Γιάννη Σκλάβου Κατηγορία:Ταινίες γυρισμένες στην Ελλάδα Κατηγορία:Ταινίες σίκουελ
Λεύκα του Δία
Η Λεύκα του Δία ήταν μυθικό ιερό δέντρο στην Κρήτη κάτω από το οποίο σύμφωνα με τον μύθο γεννήθηκε ο Δίας.
Ο Μύθος
Σύμφωνα με τον μύθο, η Λεύκα του Δία φύτρωνε στην Κρήτη έξω από το Ιδαίο άντρο. Το δέντρο αυτό ήταν το μοναδικό του είδους του που έφερε καρπούς, αφού όλα τα άλλα έχαναν τους καρπούς τους πριν ωριμάσουν. Στη σπηλιά αυτή και κάτω από την σκιά της Λεύκας μεγάλωσε ο Δίας. Στο ίδιο σημείο παρέλαβε ο Μίνωας τους νόμους από τον ολύμπιο θεό για να τους παραδώσει στους κατοίκους της Κρήτης.
Σύμφωνα με τον Θεόφραστο, στο σημείο αυτό γινόταν θυσία. Στους νόμους του Πλάτωνα μνημονεύεται ένα φαρδύ μονοπάτι με δέντρα γύρω γύρω που οδηγούσε από την Κνωσσό μέχρι στο σημείο που φύτρωνε η Λεύκα. Κοντά στο δέντρο αυτό φύτρωνε δάσος από γηραιότατα κυπαρίσσια, το οποίο έκρυβε τα θεμέλια πανάρχαιου ναού της Ρέας.
Πηγές
Κατηγορία:Μύθοι της ελληνικής μυθολογίας
Κολχικό Θεσσαλονίκης
Το Κολχικό, παλαιότερα γνωστό ως Μπαλάφτσα ή Μπάλεβετς, είναι κωμόπολη της δημοτικής ενότητας Λαγκαδά του δήμου Λαγκαδά. Σύμφωνα με την απογραφή του 2011 έχει πραγματικό πληθυσμό 2.062 κατοίκων. Βρίσκεται στα βόρεια της Θεσσαλονίκης σε απόσταση 28 χιλιομέτρων από αυτή. Είναι χτισμένο στη ρίζα των αντερισμάτων του όρους Βερτίσκος σε υψόμετρο 160μ. Κάτω από την κωμόπολη απλώνεται ο πλούσιος κάμπος του, που φτάνει ως τη λίμνη Κορώνεια.
Ιστορία
Σύμφωνα με ευρήματα, τα οποία βρέθηκαν σε διάφορα σημεία της κωμόπολης, υποδηλώνεται ότι ο οικισμός κατοικείται από τη νεολιθική εποχή. Παλαιότερη ονομασία του χωριού, που έχει βρεθεί σε ιστορικές πηγές είναι Βαλάντιο(το), ωστόσο με την κάθοδο των Σλάβων στα βυζαντινά χρόνια και αργότερα στα χρόνια του οθωμανικού ζυγού, το χωριό ονομαζόταν Μπαλάφτσα ή Μπάλεβιτς, όνομα του οποίου το πρόθεμα μπαλ- στην ντοπιολαλιά σήμαινε ψύλλος, πράγμα που έμμεσα δηλώνει την καλλιέργεια σιτηρών, στα οποία θέλοντας και μη υπήρχαν ψύλλοι.
Με την έκρηξη του Μακεδονικού Αγώνα, άρχισε μια περίοδος έντασης μεταξύ του πληθυσμού της κωμόπολης που είχε διχαστεί, ανάλογα με την εθνική συνείδηση, μεταξύ των υποστηρικτών της Ελληνικής ή της Βουλγάρικης πολιτικής. Το 1885 επίσης, γεννήθηκε στο Κολχικό ο Μακεδονομάχος Σταύρος Καζαντζής (Μπαρέτης) ο οποίος το 1906 σε ηλικία 21 ετών μυείται και παίρνει μέρος στο Μακεδονικό Αγώνα και στις 9 Μαρτίου 1912 στη Σάμο εκτέλεσε τον ηγεμόνα του νησιού, καθώς και υποστηρικτή της φιλότουρκικής πολιτικής, Ανδρέα Έμμ. Κοπάση και οδήγησε τη Σάμο ένα βήμα πιο κοντά στην ένωση με την υπόλοιπη Ελλάδα. Το Κολχικό είναι γενέτειρα και των Μακεδονομάχων, Κωνσταντίνου Απρίλη και Ιωάννη (Γιοβάννη) Ζλατάνου, οι οποίοι ανέπτυξαν δράση κατά των κομιτατζήδων, ο πρώτος ως οπλίτης και ο δεύτερος ως Πράκτωρ Β' τάξεως συνεργαζόμενος με το σώμα του Ράμναλη. Το Κολχικό απελευθερώθηκε από τον τουρκικό και βουλγάρικο ζυγό στις 26 Οκτωβρίου του 1912. Η κοινότητα Κολχικού τον Οκτώβριο του 2012, στα πλαίσια του εορτασμού από 100 χρόνια απελευθέρωσης της κωμόπολης, πραγματοποίησε την ονομασία της κεντρικής πλατείας, την οποία ονόμασε Πλατεία Μακεδονομάχου Σταύρου Δ. Μπαρέτη, προς μνήμην του ηρώα.
Το 1922 μετά τη Γενοκτονία των Ελλήνων της Ανατολής και τη Μικρασιατική καταστροφή με την εφαρμογή του μέτρου της υποχρεωτικής Ανταλλαγής πληθυσμών εγκαταστάθηκαν στην κωμόπολη πρόσφυγες από τον Πόντο και τη Μικρά Ασία. Στην κωμόπολη επίσης, λίγο πριν από την εγκατάσταση των προσφύγων, εγκαταστάθηκαν και Βλάχικοι πληθυσμοί από τα Μεγάλα Λιβάδια του Πάικου και τη Δυτική Μακεδονία.
Πολιτισμός - Αθλητισμός
Στο Κολχικό λειτουργούν διάφοροι πολιτιστικοί και αθλητικοί σύλλογοι, απόδειξη ότι ο πολιτισμός και ο αθλητισμός είναι στοιχεία των κατοίκων της κωμόπολης. Όσον αφορά τον πολιτισμό, υπάρχει ο Λαογραφικός Όμιλος Κολχικού "Βαλάχτσια", ο οποίος εδρεύει από το 1979 από πρωτοβουλία μερικών κατοίκων της κωμόπολης, με σκοπό τη διατήρηση της ντόπιας Μακεδονικής μουσικοχορευτικής παράδοσης. Ο όμιλος επίσης, το 2005 κατέφυγε στη θεμελίωση και ανέγερση λαογραφικού μουσείου(http://www.youtube.com/watch?v=_IPKC5c_b_M), για τη συλλογή και διάσωση παλαιών αντικειμένων του τόπου. Επίσης, ο Λ.Ο. Κολχικού στα μέσα του Ιουλίου, πραγματοποιεί πολιτιστικές εκδηλώσεις για τον εορτασμό της Αγία Παρασκευής (πολιούχος της κωμόπολης). Την εκδήλωση πλαισιώνει πλήθος κόσμου τόσο από χωριά της Περιφέρειας Κεντρικής Μακεδονίας όσο και από την πόλη της Θεσσαλονίκης.
Ακόμα υπάρχει ο Ποντιακός Σύλλογος Κολχικού "Άγιος Ευγένιος Τραπεζούντας, ο οποίος ιδρύθηκε το 1978 από πόντιους πρόσφυγες από την περιοχή της Τραπεζούντας (σιμοχώρια) και στόχος του είναι η διατήρηση της ποντιακής παράδοσης και πολιτισμού. Ο Ποντιακός σύλλογος έχει προχωρήσει στην ανέγερση του Ι.Ν. Αγίου Ευγενίου Τραπεζούντας. Κάθε χρόνο την πρώτη εβδομάδα του Ιουλίου πραγματοποιούνται οι μεγάλες καλοκαιρινές εκδηλώσεις του συλλόγου, "ΕΥΓΕΝΕΙΑ".
Όσον αφορά τον αθλητισμό, υπάρχει ο ποδοσφαιρικός σύλλογος Κεραυνός Κολχικού με μεγάλη διάκριση με την συμμετοχή του στο πρωτάθλημα της Γ' Εθνικής Κατηγορίας και με πρωταγωνιστικό ρόλο στις ερασιτεχνικές κατηγορίες. Επίσης υπάρχει, ο ομώνυμος Πρότυπος Παλαιστικός Σύλλογος, ο οποίος εμπνεύστηκε από τον Δάσκαλο και Μεσογειονίκη Ιορδάνη Καραγεωργίου και οι αθλητές του συλλόγου έχουν ολυμπιακές, πανευρωπαϊκές και παγκόσμιες διακρίσεις.
Στο Κολχικό λειτουργεί νηπιαγωγείο, δημοτικό, Γυμνάσιο-Λύκειο καθώς και δημοτικός παιδικός σταθμός. Επίσης, λειτουργεί σύγχρονη μονάδα της Κτηνιατρικής Σχολής του ΑΠΘ, η οποία εξυπηρετεί δωρεάν τους κτηνοτρόφους της περιοχής.
Μνημεία και αξιοθέατα
Η ιδιαίτερη σχέση των κατοίκων του Κολχικού με τη θρησκεία, φαίνεται από τις πολλές εκκλησίες που κατακλύζουν την κωμόπολη. Ο μεταβυζαντινός ναός της Αγίας Παρασκευής, η οποία είναι και πολιούχος της κωμόπολης, βρίσκεται βορειανατολικά της κεντρικής πλατείας. Είναι ρυθμού τρίκλινη βασιλική και έχει αγίασμα στη δεξιά του πλευρά, χρονολογείται από τις αρχές του 1700. Στο Κολχικό υπάρχει οργανωμένη πίστα καρτ και αρκετά κέντρα αναψυχής. Επίσης, υπάρχει δασικός όγκος, ο οποίος φιλοξενεί πολλούς λάτρες της φύσης και όχι μόνο. Σήμα κατατεθέν του Κολχικού αποτελεί και το ποτάμι της κωμόπολης (Στάρα ριέκα = Γέρικο ποτάμι), το οποίο ξεκινάει την πορεία του από το Βερτίσκο και εκβάλει στη λίμνη Κορώνεια. Τον θρησκευτικό πλούτο του χωριού συμπληρώνουν τα δυο εξωκλήσια, τα οποίες είναι αφιερωμένα στον Άγιο Γεώργιο και στην Αγία Κυριακή.
Εκπαίδευση
Στο χωριό υπάρχει ένα νηπιαγωγείο, ένα δημοτικό σχολείο, και Γυμνάσιο - Λύκειο στη νοτιοδυτική πλευρά του χωριού.
Εξωτερικοί σύνδεσμοι
Κατηγορία:Δήμος Λαγκαδά Κατηγορία:Κωμοπόλεις του νομού Θεσσαλονίκης
The Sound of Silence
To The Sound of Silence είναι τραγούδι του αμερικανικού ντουέτου Simon & Garfunkel, το οποίο συμπεριλήφθηκε στο πρώτο άλμπουμ τους Wednesday Morning, 3 A.M., το 1964. Το τραγούδι γράφτηκε μεταξύ του 1963 και του 1964 από τον Πολ Σάιμον.
Η πρώτη κυκλοφορία του κομματιού ήταν αποτυχημένη, και αυτό οδήγησε στο να χωριστεί το ντουέτο, με τον Σάιμον να γυρίζει στην Αγγλία και τον Αρτ Γκαρφάνκελ να συνεχίζει τις σπουδές του στο Πανεπιστήμιο Κολούμπια. Την Άνοιξη του 1965, το κομμάτι άρχισε να λαμβάνει κάποια αναγνωρισιμότητα, σε ραδιοφωνικούς σταθμούς της Μασαχουσέτης και της Φλόριντα. Ακολούθως ο παραγωγός του τραγουδιού, Τομ Ουίλσον, έκανε ένα ρεμίξ του τραγουδιού, προσθέτοντας ηλεκτρονικά όργανα, με τους ίδιους μουσικούς που συνόδεψαν τον Μπομπ Ντίλαν, στο κομμάτι Like a Rolling Stone. Το ντουέτο δεν ήξερε τίποτα για αυτό μέχρι και την κυκλοφορία του. Το single κυκλοφόρησε τον Σεπτέμβριο του 1965.
Το single έφτασε στο νούμερο 1 του αμερικανικού chart Billboard Hot 100, και οδήγησε τους δύο μουσικούς να επανενωθούν και να κυκλοφορήσουν τον δεύτερο δίσκο τους, τον οποίο η δισκογραφική τους τον ονόμασε Sounds of Silence, ώστε να εκμεταλλευτεί την επιτυχία του τραγουδιού. Το τραγούδι είχε επιτυχία σε αρκετές χώρες, μεταξύ των οποίων η Αυστρία, η Δυτική Γερμανία, η Ιρλανδία, η Ιαπωνία, η Ολλανδία, αλλά και η Αυστραλία. Πλέον, θεωρείται ως ένα κλασικό φολκ τραγούδι, που μάλιστα, το 2013, εισήχθη και στο National Recording Registry της Βιβλιοθήκης του Κονγκρέσου, όντας «πολιτισμικά, ιστορικά, και αισθητικά σημαντικό», μαζί και με τον υπόλοιπο ομότιτλο δίσκο.
Παραπομπές
Κατηγορία:Τραγούδια του 1964 Κατηγορία:Τραγούδια των Simon & Garfunkel Κατηγορία:Singles του 2016 Κατηγορία:Singles του 1965 Κατηγορία:Singles της Columbia Records Κατηγορία:Singles της Reprise Records Κατηγορία:Singles της CBS Records Κατηγορία:Νούμερο 1 singles στα Billboard Hot 100 Κατηγορία:Νούμερο 1 singles στην Αυστρία
Νακόν Ρατσασίμα
Η Νακ(χ)όν Ρατσασίμα (ταϊλ. นครราชสีมา), γνωστή στην καθημερινή ομιλία ως Κοράτ (โคราช, μια σύντμηση του ονόματός της), είναι μία από τις 4 μείζονες πόλεις του Ισάν, στην Ταϊλάνδη. Η πόλη είναι έδρα ομώνυμης επαρχίας και βρίσκεται στο κέντρο της ομώνυμης μητροπολιτικής περιοχής.
Γεωγραφία
Η Νακόν Ρατσασίμα βρίσκεται στο δυτικό άκρο του χαμηλού Υψιπέδου Χοράτ. Κάποτε ήταν συνοριακή πόλη, μεταξύ των βασιλείων του Λάος και του Σιάμ (Ταϊλάνδη). Αποτελεί ακόμη και σήμερα την πύλη προς το λαοτόφωνο Ισάν. Το κέντρο της πόλεως βρίσκεται σε γεωγραφικές συντεταγμένες πλάτος 14°58΄50΄΄ Βόρειο και μήκος 102°06΄00΄΄ Ανατολικό, και σε υψόμετρο περί τα 190 μέτρα πάνω από την επιφάνεια της θάλασσας, από την οποία απέχει 200 χιλιόμετρα σε ευθεία γραμμή. Το 2011 ο δήμος της Κοράτ, που έχει έκταση μόλις 37,5 τετραγωνικά χιλιόμετρα, είχε πληθυσμό 166.217 κατοίκους, ενώ η μητροπολιτική περιοχή της είχε πληθυσμό 444.023 κατοίκους.
Ετυμολογία
Αρχαιολογικές ενδείξεις υποδεικνύουν ότι στο διαμέρισμα Σουνγκ Νοέν, 32 χιλιόμετρα δυτικά της σημερινής Νακόν Ρατσασίμα (Κοράτ) υπήρχαν δύο μικρές πόλεις, η Σεμά και η Κορακαπούρα (η λέξη της γλώσσας Πάλι púra, η σανσκριτική puri και η ταϊλανδική buri έχουν όλες την ίδια ρίζα και τη σημασία «πόλη με τείχη»). Το δεύτερο όνομα συντμήθηκε σε Νακόν Ρατς, υπό την παρετυμολογική έλξη της λέξεως nakhon (από τη σανσκριτική nagara = «πόλη») και της λέξως raj = «ηγεμόνας». Η πλήρης σημερινή ονομασία της πόλεως προέρχεται από πρόσθεση των όρων Νακόν Ρατς και Σεμά.
Η ονομασία Κοράτ είναι σύντμηση του αρχαίου ονόματος της πόλεως στη γλώσσα Χμερ: Ανκόρ Ρατς.
Ιστορία
thumb|left|205px|Το άγαλμα της Σουραναρή στο κέντρο της πόλεως 255px|thumbnail|left|Η πύλη Για-Μο Πριν από τον 14ο αιώνα η περιοχή της Νακόν Ρατσασίμα βρισκόταν υπό την επικυριαρχία της Αυτοκρατορίας των Χμερ Η πόλη Φιμάι στα βορεια ήταν πιθανώς τότε αρκετά πιο σημαντική.
Τον 17ο αιώνα ο βασιλιας Ναράι του Αγιουτάγια διέταξε να χτιστεί μια νέα πόλη στην περιοχή, ώστε να χρησιμεύσει ως ένα προπύργιο στα βορειοανατολικό άκρο του βασιλείου του. Η Νακόν Ρατσασίμα ή Κοράτ αναφέρεται από τότε και ύστερα, στα σιαμέζικα χρονικά και νομικά έγγραφα, ως πόλη «δευτέρας τάξεως» του Βασιλείου Αγιουτάγια, που τη διοικούσε βασιλικός κληρονομικός κυβερνήτης.
Μετά το τέλος του Βασιλείου Αγιουτάγια με την καταστροφή του από τους Βιρμανούς το 1767, ένας γιος του βασιλιά Μπορομακότ προσπάθησε να κυριαρχήσει στην περιοχή, με έδρα τη Φιμάι, αλλά δύο στρατηγοί του βασιλιά Τακσίν τον νίκησαν και ο πρίγκιπας εκτελέστηκε το 1768. Αργότερα η Κοράτ έγινε στρατηγικό προπύργιο του βασιλιά Ράμα Α΄ προς την πλευρά του Λάος και του Κράτους των Χμερ.
Το 1826 ο βασιλιάς του Βιεντιάν Τσάο Ανουβόνγκ, πιστεύοντας ότι το Σιάμ ήταν εξασθενημένο, επιτέθηκε στην Κοράτ στη Λαοτιανή Εξέγερση κατά της επικυριαρχίας του Σιαμέζου βασιλιά Ράμα Γ΄. Η Ταό Σουραναρή (γνωστή ως «Κυρία Μο»), η σύζυγος του τότε υποδιοικητή της πόλεως, θεωρείται ότι απελευθέρωσε την πόλη από τον στρατό του Ανουβόνγκ. Το παλαιό τείχος της σημερινής πόλεως στα ανατολικά του κέντρου σχεδιάσθηκε και κατασκευάσθηκε από έναν Γάλλο μηχανικό, τον ίδιο που πιστεύεται ότι έκτισε το Ανάκτορο του Λοπμπούρι. Το γαλλικό σχέδιο είναι εμφανές στο σύστημα των τάφρων που περιβάλλει το κέντρο της Κοράτ.
Τον Οκτώβριο του 1933, μετά την Επανάσταση του 1932 που κατάργησε την απόλυτη μοναρχία, η πόλη κατέστη το αρχηγείο της Εξεγέρσεως του Μποβοραντέτ, μιας αποτυχημένης απόπειρας ενάντια στη νέα κυβέρνηση της Μπανγκόκ.
Από το 1962 έως το 1976, κατά τη διάρκεια του Πολέμου του Βιετνάμ, η Βάση της Βασιλικής Ταϊλανδικής Πολεμικής Αεροπορίας στην Κοράτ φιλοξένησε, εκτός της ενισχυμένης παρουσίας της Ταϊλανδικής Πολεμικής Αεροπορίας, μονάδες της Πολεμικής Αεροπορίας των ΗΠΑ, καθώς και μία μονάδα της πολεμικής αεροπορίας της Νέας Ζηλανδίας (RNZAF). Κατά τη δεκαετία του 1980 το αεροδρόμιο της βάσης λειτούργησε και ως ο πολιτικός αερολιμένας για την πόλη, κάτι που έληξε με τα εγκαίνια του Αεροδρομίου της Νακόν Ρατσασίμα στις αρχές της δεκαετίας του 1990.
Στις 13 Αυγούστου 1993, η χειρότερη καταστροφή σε ξενοδοχείο στην ιστορία της Ταϊλάνδης έλαβε χώρα στη Νακόν Ρατσασίμα, με την κατάρρευση του Royal Plaza Hotel, που σκότωσε 137 ανθρώπους και τραυμάτισε 227 άλλους.
Στις 8 και 9 Φεβρουαρίου 2020, η πόλη συγκέντρωσε και πάλι την αρνητική δημοσιότητα των παγκόσμιων μέσων ενημερώσεως, με τη χειρότερη μαζική δολοφονία από μεμονωμένο δράστη στην ιστορία της, που συνέβη όταν ένας ελεύθερος σκοπευτής του στρατού (και εκπαιδευτής σκοπευτών) πυροβόλησε και σκότωσε 29 ανθρώπους και τραυμάτισε 58 άλλους, κυρίως στο μεγάλο εμπορικό κέντρο «Terminal 21», προτού σκοτωθεί και αυτός από αστυνομικούς.
Κλίμα
Η Νακόν Ρατσασίμα έχει κλίμα τροπικής σαβάνας (Aw στην Κλιματική ταξινόμηση Κέππεν), με τις περισσότερες βροχές να πέφτουν από τον Ιούνιο μέχρι τον Οκτώβριο. Θερμότερος μήνας είναι ο Απρίλιος και δροσερότερος ο Δεκέμβριος. Ο Απρίλιος έχει και το ρεκόρ της υψηλότερης μέγιστης θερμοκρασίας, με 42,2 °C, και ο Δεκέμβριος της χαμηλότερης ελάχιστης, με 8,3 °C (περίοδος των ετών 1981-2010). Η μέση ετήσια βροχόπτωση ανέρχεται σε 1.071 χιλιοστόμετρα (mm) και βροχερότερος μήνας είναι με διαφορά ο Σεπτέμβριος, με 228,3 mm.
Οικονομία
Η Κοράτ έχει καταστεί ο βασικός εμπορικός κόμβος όχι μόνο της Ισάν, αλλά και για τα γειτονικά κράτη Καμπότζη και Λάος. Οι τρείς μεγαλύτερες αλυσίδες πολυκαταστημάτων της Ταϊλάνδης έχουν όλες τους επενδύσει σε μεγάλα υποκαταστήματα στην πόλη, που παρέχει 1 εκατομμύριο τετραγωνικά μέτρα εμπορικών χώρων λιανικής.
Εκπαίδευση
Στη μητροπολιτική περιοχή της Νακόν Ρατσασίμα υπάρχουν τέσσερα πανεπιστήμια:
Αθλητισμός
225px|thumb|right|Το «Στάδιο των Ογδοηκοστών Γενεθλίων» Το «Στάδιο των Ογδοηκοστών Γενεθλίων» είναι το βασικό στάδιο στην πόλη, εγκαινιασμένο προς τιμή των γενεθλίων του Βασιλιά Πουμιπόν Αντουνιαντέτ, την 5η Δεκεμβρίου 2007, οπότε και χρησιμοποιήθηκε για τους Αγώνες Νοτιοανατολικής Ασίας του έτους εκείνου. Σήμερα είναι η έδρα της επαγγελματικής ποδοσφαιρικής ομάδας Νακόν Ρατσασίμα FC, που αγωνίζεται στο ανώτατο πρωτάθλημα ποδοσφαίρου της χώρας. Βρίσκεται στα νοτιοδυτικά της πόλεως και έχει 20 χιλιάδες θέσεις, όλες με καθίσματα.
Η Νακόν Ρατσασίμα έχει δημιουργήσει και μια παράδοση στην πετοσφαίριση (βόλεϊ), ως η έδρα της 4 φορές πρωταθλήτριας στο ανώτατο πρωτάθλημα ανδρών και τρις πρωταθλήτριας στο ανώτατο πρωτάθλημα γυναικών «Νακόν Ρατσασίμα The Mall VC».
Εξωτερικοί σύνδεσμοι
Νακον Ρατσασιμα
Αλυκή
thumb|right|Αλυκή στη Γαλλία Οι αλυκές ως  φυσικοί πόροι (οικοσύστημα και ως παραγωγική διαδικασία ) Οι αλυκές είναι υγροτοπικά οικοσυστήματα, με πλούσια βιοποικιλότητα, και πολλοί από αυτούς περιλαμβάνονται στο δίκτυο Natura 2000 και ταυτόχρονα μονάδες παραγωγικής δραστηριότητας του αλατιού. Οι αλυκές (salt pans), που αποτελούν μέρος των εσωτερικών υδάτινων οικοσυστημάτων του πλανήτη, συνήθως δημιουργούνται σε υγροτόπους, όπου υπάρχει καθαρό θαλασσινό νερό και επικρατούν ισχυροί άνεμοι και υψηλές θερμοκρασίες. Είναι τεχνητοί υγρότοποι στους οποίους επιζούν μόνο οι οργανισμοί που έχουν προσαρμοστεί στα αυξημένα επίπεδα αλατότητας.
'Οι αλυκές ως υγρότοποι
Οι αλυκές υπάγονται στα υγροτοπικά οικοσυστήματα της παράκτιας ζώνης μαζί με τις εκβολές και τα δέλτα των ποταμών, τις λιμνοθάλασσες, τα παράκτια έλη. Αποτελούν μεταβατική ζώνη μεταξύ της ξηράς και των καθαρά υγρών περιοχών και τα όριά τους δεν είναι σαφή. Οι οργανισμοί οι οποίοι διαβιούν στο οικοσύστημα διακρίνονται σε:
Yδρόβιους (φυτοπλαγκτόν και φύκη), και χερσαίους (αλοφυτική, και  ημιαλοφυτική βλάστηση)
Καταναλωτές, δηλαδή όλα τα ζώα που διαδέχονται το ένα το άλλο σε όλο το μήκος της αλυσίδας. Στις λεκάνες, παρατηρείται η ύπαρξη ζωοπλαγκτού. Καθώς η αλατότητα αυξάνεται, εμφανίζονται υδρόβια έντομα και μικρά σκουλήκια. Στους μικροοργανισμούς περιλαμβάνεται το μικρό ανόστρακο Artemia salina, που αποκαλείται και γαρίδα της άλμης και προσαρμόζεται σε νερά υψηλής αλατότητας αποτελεί βασική τροφή για πολλά είδη πουλιών. Στους υπόλοιπους καταναλωτές συμπεριλαμβάνονται ψάρια με μεγάλη αντοχή στην αυξημένη αλατότητα και βέβαια πληθυσμοί πουλιών (ορνιθοπανίδα) που χρησιμοποιούν τις αλυκές για τροφή, για φώλιασμα, για ανάπαυση. Η αλατοπαραγωγική διαδικασία δεν εμποδίζει, αλλά αντίθετα βοηθά στην ήρεμη διαβίωση των πουλιών στις αλυκές
Οι αλυκές αποτελούν τμήματα ευρύτερων υγροτόπων και προστατεύονται από την «Σύμβαση για τους Υγροτόπους Διεθνούς σημασίας ως Ενδιαιτήματος Υδρόβιων πουλιών», γνωστή ως Σύμβαση Ramsar.
Οι αλυκές ως οικονομικοί πόροι
Οι παραδοσιακές αλυκές θεωρούνται οικονομικές δραστηριότητες μεγάλης σημαντικότητας, οι οποίες παράλληλα δε ρυπαίνουν το περιβάλλον, προσδίδοντας σημαντικά οφέλη στην τοπική κοινωνία. Συμβάλλουν στην αειφόρο συνύπαρξη αλοπηγίας και βιοποικιλότητας. Η επιβίωση θα προέλθει διαμέσου της αξιοποίησης των κατά τόπους παραδοσιακών αλυκών. Η εμπορία αλατιού, προερχόμενου από παραδοσιακές αλυκές, σε μικρότερες ποσότητες αλλά υψηλότερης ποιότητας από τις βιομηχανοποιημένες μονάδες, με διαφοροποιημένη παρουσίαση (ανθός αλατιού), χρησιμοποίηση στη gourmet κουζίνα δημιουργεί:
Νέα εικόνα του αλατιού κάθε περιοχής, με ανάδειξη των φυσικών και πολιτισμικών χαρακτηριστικών που το συνιστούν.
Συνεισφορά στην τοπική ανάπτυξη, με τη δημιουργία νέων θέσεων εργασίας στους κατοίκους των περιοχών αυτών.
Αλυκή ονομάζεται ο τόπος παραγωγής του αλατιού όταν αυτή γίνεται από εξάτμιση θαλάσσιου νερού με την επίδραση της θέρμανσης από τον ήλιο και τον αέρα. Συνήθως είναι επίπεδο τμήμα κοντά στην παραλία, κατάλληλα διαμορφωμένο, όπου παρασκευάζεται αλάτι, αφού εξατμιστεί το θαλασσινό νερό. Για την ύπαρξη της αλυκής είναι απαραίτητο το έδαφος να μην είναι υδατοπερατό, συνήθως λοιπόν οι αλυκές έχουν αργιλικό υπόστρωμα που συγκρατεί το νερό. Οι αλυκές αποτελούνται από αβαθείς δεξαμενές που διαιρούνται σε επιμέρους διαμερίσματα και μέσα σε αυτές κυκλοφορεί θαλασσινό νερό το οποίο, μετά την εξάτμισή του, αφήνει το αλάτι που περιείχε. Το αλάτι που λαμβάνεται από τις αλυκές πριν έρθει στην κατανάλωση υφίσταται κατάλληλη κατεργασία για να καθαριστεί. Το αλάτι που παράγεται διατίθεται για χρήση στη μαγειρική, στη χημική βιομηχανία σαν πρώτη ύλη και στη βιομηχανία αλιπάστων. Οι αλυκές είναι συνήθως ιδανικά μέρη για τη συγκέντρωση αποδημητικών πτηνών και έτσι σε αρκετές περιπτώσεις χαρακτηρίζονται ως προστατευόμενες περιοχές.
Ιστορία
Η παραγωγή του αλατιού ήταν μια επικερδής δραστηριότητα από τα παλαιότατα χρόνια. Περιοχές όπως η λεκάνη της Μεσογείου είχαν ικανή ηλιοφάνεια και κατάλληλες ακτές για συλλογή αλατιού που παραγόταν φυσικά με εξάτμιση θαλασσινού νερού, με μικρή ανθρώπινη παρέμβαση. Αυτές οι αλυκές, όπως παραθαλάσσιες βραχώδεις περιοχές ή περισσότερο επίπεδες περιοχές με αργιλικό υπόστρωμα, έδιναν εύκολα, μικρές ποσότητες αλατιού.
Η συστηματοποίηση και η βιομηχανοποίηση με συνεχή διαδικασία παραγωγής, οδήγησε σε μεγάλη αύξηση της παραγωγικότητας στον 20ο αιώνα.
Αλυκές στην Ελλάδα
Οι αλατοπηγικές δραστηριότητες ήταν ήδη από την Τουρκοκρατία κρατικές δραστηριότητες ή φορολογητέες. Στην Ελλάδα, οι αλυκές ανήκαν στο κράτος σχεδόν από της σύστασής του ως "Βασίλειον της Ελλάδος" με τη δημιουργία του "Εθνικού Μονοπωλίου Άλατος". Ακόμη και κατά το χρόνο συγγραφής του άρθρου, το μεγαλύτερο ποσοστό της επιχείρησης Ελληνικές Αλυκές ΑΕ, που αντικατέστησε το Μονοπώλιο άλατος το 1995, ανήκει στο κράτος. Στη δεκαετία του 1840 λειτουργούσαν στην Ελλάδα 8 αλυκές, ενώ στις αρχές του 20ου αιώνα υπήρχαν 16 και στα χρόνια του Μεσοπολέμου 25. Από το 1996 λειτουργούν οκτώ οι οποίες ανήκουν στην εταιρεία Ελληνικές Αλυκές ΑΕ, με δυναμικότητα 260.000 ΜΤ, με την μισή δυναμικότητα (130.000 ΜΤ) να προέρχεται από τις αλυκές Μεσολογγίου.
Η συνολική ετήσια ελληνική παραγωγή άλατος κυμαίνεται από 120.000 - 200.000 τόνους. , ενώ η κατανάλωση φθάνει τους 350.000 τ. .
Αναφορές
Κατηγορία:Διατροφή
Μπέρναρντ Χιλ
Ο Μπέρναρντ Χιλ (αγγλικά: Bernard Hill, 17 Δεκεμβρίου 1944 -) είναι Άγγλος ηθοποιός του κινηματογράφου, του θεάτρου και της τηλεόρασης. Έγινε ευρέως γνωστός, στον ρόλο του ως Yosser Hughes, σε μία βρετανική σειρά του 1982, Boys from the Blackstuff. Πιο πρόσφατη επιτυχία του έγινε και στο Wolf Hall, του BBC 2. Αξιομνημόνευτοι είναι και οι ρόλοι του σε δύο blockbuster ταινίες, ως Έντουαρντ Σμιθ, στο Τιτανικός (1997), αλλά και ως Théoden, στην τριλογία Ο Άρχοντας των Δαχτυλιδιών (2001-03).
Διαμερίσματα της Γουαδελούπης
Οι διάφορες υπονομαρχίες της Γουαδελούπης.
Τα δύο σημερινά διαμερίσματα έχουν ως έδρες : την Μπας-Τερ και την Πουάντ-α-Πιτρ.
Ιστορία
Το 1946, η Γουαδελούπη έγινε υπερπόντιος νομός αποτελούμενος από τρία διαμερίσματα : την Μπας-Τερ, τη Πουάντ-α-Πιτρ και το Σαιν-Μαρτέν-Σαιν-Μπαρτελεμί.
Στις 21 Φεβρουαρίου 2007, το διαμέρισμα του Σαιν-Μαρτέν-Σαιν-Μπαρτελεμί διαγράφηκε και έγινε νομός έπειτα από την δημιουργία δύο νέων υπερπόντιων κτήσεων.
Δείτε επίσης
Κατηγορία:Γουαδελούπη
Ραμσής Α΄
O Ραμσής Α΄ ή Ραμεσής Α΄ ήταν ο ιδρυτής της φαραώ της 19ης δυναστείας της Αιγύπτου. Οι χρονολογίες της σύντομης βασιλείας του δεν είναι πλήρως γνωστές· συνήθως δίνεται το διάστημα 1292-1290 π.Χ. ή το 1295-1294 π.Χ. Αν και θεωρείται ο ιδρυτής της δυναστείας, στην πραγματικότητα η βραχεία βασιλεία του σημαδεύει τη μετάβαση από τη βασιλεία του Χορεμχέμπ, που σταθεροποίησε την Αίγυπτο στο τέλος της 18ης δυναστείας, προς την εξουσία των ισχυρών φαραώ της 19ης δυναστείας, ειδικά του γιου του Σέτι Α΄ και τού εγγονού του Ραμσή Β΄, που θα έφερνε την Αίγυπτο σε νέα ακμή της αυτοκρατορικής ισχύος.
Παραπομπές
Κατηγορία:Φαραώ της 19ης Αιγυπτιακής Δυναστείας
Μετακομμουνιστική εποχή
Μετακομμουνιστική εποχή ονομάζεται η περίοδος του πολιτικού και οικονομικού μετασχηματισμού ή μετάβασης στα πρώην κομμουνιστικά κράτη που βρίσκονταν στην Ανατολική Ευρώπη και σε μέρη της Αφρικής και της Ασίας, κατά την οποία οι νέες κυβερνήσεις δημιούργησαν καπιταλιστικές οικονομίες προσανατολισμένες στην ελεύθερη αγορά. Το 1989-1992, σε μια σειρά ανατροπών περισσότερων ή λιγότερων βίαιων τα περισσότερα κράτη με σοσιαλιστική δομή μετατράπηκαν σε αστικές δημοκρατίες. Αυτή η πορεία δεν παρατηρήθηκε στην Κίνα, στην Κούβα, στο Λάος, στη Βόρεια Κορέα και στο Βιετνάμ, όπου διατήρησαν τα σοσιαλιστικά χαρακτηριστικά τους. Με τη διάλυση της Γιουγκοσλαβίας, εθνοτικές διαφορές που ήταν «εν υπνώσει» κάτω από την ενιαία δομή του κράτους, «ξύπνησαν» προκαλώντας μια μακρά σειρά πολέμων μεταξύ εθνοτικών ομάδων.
Πολιτική
Οι πολιτικές των περισσότερων κομμουνιστικών κομμάτων τόσο στο Ανατολικό όσο και στο Δυτικό Μπλοκ είχαν κυβερνηθεί με το παράδειγμα της Σοβιετικής Ένωσης. Στις περισσότερες χώρες του Ανατολικού Μπλοκ μετά τις Επαναστάσεις του 1989 και την πτώση των κομμουνιστικών κυβερνήσεων, τα κομμουνιστικά κόμματα χωρίστηκαν σε δύο φατρίες: ένα μεταρρυθμιστικό σοσιαλδημοκρατικό κόμμα και ένα νέο κομμουνιστικό κόμμα με λιγότερο ρεφορμιστικό προσανατολισμό. Τα νεοσυσταθέντα σοσιαλδημοκρατικά κόμματα ήταν γενικά μεγαλύτερα και πιο ισχυρά από τα υπόλοιπα κομμουνιστικά κόμματα - μόνο στη Λευκορωσία, στο Καζακστάν, στη Μολδαβία, στη Ρωσία και στο Τατζικιστάν τα κομμουνιστικά κόμματα παρέμειναν σημαντική δύναμη.
Στο Δυτικό Μπλοκ, πολλά από τα αυτοαποκαλούμενα κομμουνιστικά κόμματα αντέδρασαν αλλάζοντας τις πολιτικές τους σε μια πιο μετριοπαθή και λιγότερο ριζοσπαστική πορεία. Σε χώρες όπως η Ιταλία και η επανενωμένη Γερμανία, ο μετακομμουνισμός χαρακτηρίζεται από την αυξημένη επιρροή των υπαρχόντων σοσιαλδημοκρατών τους. Τα αντισοβιετικά κομμουνιστικά κόμματα στο Δυτικό Μπλοκ (π.χ. τα τροτσκιστικά κόμματα) που θεώρησαν ότι η διάλυση της Σοβιετικής Ένωσης δικαίωσε τις απόψεις και τις προβλέψεις τους δεν ευημερούσαν ιδιαίτερα από αυτό — στην πραγματικότητα, μερικά έγιναν επίσης λιγότερο ριζοσπαστικά.
Οικονομία
Αρκετά κομμουνιστικά κράτη είχαν υποστεί οικονομικές μεταρρυθμίσεις από μια σχεδιασμένη οικονομία σε μια οικονομία πιο προσανατολισμένη στην αγορά τη δεκαετία του 1980, ιδίως η Ουγγαρία, η Πολωνία, η Βουλγαρία και η Γιουγκοσλαβία. Η οικονομική μετάβαση ήταν πολύ πιο απότομη και στόχευε στη δημιουργία πλήρως καπιταλιστικών οικονομιών.
Όλες οι ενδιαφερόμενες χώρες εγκατέλειψαν τα παραδοσιακά εργαλεία του κομμουνιστικού οικονομικού ελέγχου και προχώρησαν περισσότερο ή λιγότερο με επιτυχία προς τα συστήματα ελεύθερης αγοράς. Αν και ορισμένοι, όπως ο Τσαρλς Πολ Λιούις, τονίζουν την ευεργετική επίδραση των πολυεθνικών επενδύσεων, οι μεταρρυθμίσεις είχαν επίσης σημαντικές αρνητικές συνέπειες που εξακολουθούν να εκτυλίσσονται. Το μέσο βιοτικό επίπεδο κατέγραψε μια καταστροφική πτώση στις αρχές της δεκαετίας του 1990 σε πολλά μέρη του πρώην Κομεκόν - κυρίως στην πρώην Σοβιετική Ένωση - και άρχισε να αυξάνεται και πάλι μόλις προς το τέλος της δεκαετίας. Ορισμένοι πληθυσμοί εξακολουθούν να βρίσκονται σε πολύ χειρότερη κατάσταση σήμερα από ότι ήταν το 1989 (π.χ. Μολδαβία και Σερβία). Άλλοι έχουν ανακάμψει σημαντικά πέρα από αυτό το όριο (π.χ. η Τσεχία, η Ουγγαρία και η Πολωνία) και ορισμένα όπως η Εσθονία, η Λετονία, η Λιθουανία και η Σλοβακία γνώρισαν οικονομική άνθηση, αν και όλες έχουν υποφέρει από την ύφεση του 2009, εκτός από την Πολωνία, η οποία ήταν μία από τις δύο χώρες (η άλλη ήταν η Αλβανία) στην Ευρώπη που διατήρησε την ανάπτυξη παρά την παγκόσμια ύφεση.
Εξωτερικοί σύνδεσμοι
Κατηγορία:Ανατολικό Μπλοκ
Τζέι Τζέι Άντερσον
Ο Μίτσελ Άντερσον (Mitchell Keith J.J. Anderson, γεννήθηκε 26 Σεπτεμβρίου 1961) γνωστός ως Τζέι Τζέι Άντερσον είναι Αμερικανός πρώην καλαθοσφαιριστής.
Αγωνίστηκε με την ομάδα του Πανεπιστημίου του Μπράντλεϊ, η οποία το 2010 σε αναγνώριση της προσφοράς του έωσε το όνομά του στο προπονητήριο της ομάδας. Ο Άντερσον φοίτησε από το 1978 έως και το 1982 στο Μπράντλεϊ και σημείωσε κατά μέσο όρο 19,2 πόντους και 7,8 ριμπάουντ και η φανέλα του με το νούμερο 11 έχει αποσυρθεί από το κολέγιο.
Αγωνίστηκε στο ΝΒΑ από το 1982 έως το 1985 στους Φιλαδέλφεια 76ερς και στους Γιούτα Τζαζ με 4,8 πόντους και 2,6 ριμπάουντ μέσο όρο. Στη συνέχεια μετακόμισε στην Ευρώπη για να αγωνιστεί με τη Φιρένζε (μ.ο. 29,3 πόντους και 9,1 ριμπάουντ σε σύνολο 185 αγώνων) και τη Σαραγόσα. Τη σεζόν 1992-1993 φορώντας τη φανέλα του Άρη αναδείχθηκε Κυπελλούχος Ευρώπης. Στον τελικό του Κυπέλλου Κυπελλούχων στο Τορίνο σημείωσε 15 πόντους, 9 ριμπάουντ και 2 κλεψίματα. Αγωνίστηκε ακόμα στην Goccia di Carnia Udine και τη Baskonia.
Παραπομπές
Κατηγορία:Αμερικανοί καλαθοσφαιριστές Κατηγορία:Καλαθοσφαιριστές Φιλαδέλφεια 76ers Κατηγορία:Καλαθοσφαιριστές ιταλικών συλλόγων Κατηγορία:Καλαθοσφαιριστές ΚΜ Σαραγόσα Κατηγορία:Καλαθοσφαιριστές Άρη Κατηγορία:Καλαθοσφαιριστές Παλλακανέστρο Καντού Κατηγορία:Καλαθοσφαιριστές Σάσκι Μπασκόνια Κατηγορία:Ξένοι καλαθοσφαιριστές στην Ελλάδα
Πλάτανος της Γόρτυνας
thumb|right|200px|Νόμισμα της Γόρτυνας με την Ευρώπη επάνω στον Πλάτανο. 4ος αιώνας π.Χ. Ο Πλάτανος της Γόρτυνας είναι αειθαλές πλατάνι και μυθικό ιερό δέντρο στην Κρήτη αφιερωμένο στον Δία. Βρίσκεται στο δρόμο προς την Φαιστό. Έχει κηρυχθεί διατηρητέο Μνημείο της Φύσης με την υπουργική απόφαση αριθ. 202306/3584/18-06-1977 (ΦΕΚ Β' 590).
Ο Μύθος
Ο πλάτανος αυτός ήταν φημισμένο δέντρο κοντά στην Γόρτυνα. Δίπλα στο δέντρο ανάβλυζε πηγή. Έχει την εξαιρετική ιδιότητα να διατηρεί το φύλλωμα του πράσινο κατά τη διάρκεια του χειμώνα. Κάτω από την σκιά του δέντρου αυτού ο Δίας εναπόθεσε την Ευρώπη όταν την απήγαγε από την Φοινίκη.
Ο συγκεκριμένος Πλάτανος απεικονίζεται στα νομίσματα της Γόρτυνας μαζί με την Ευρώπη που κάθεται πάνω στα κλαριά του.
Πηγές
Κατηγορία:Μύθοι της ελληνικής μυθολογίας
Ιγνάτιος Μοσχάκης
Ο Ιγνάτιος Μοσχάκης (1847 - 17 Φεβρουαρίου 1903) ήταν Έλληνας θεολόγος και καθηγητής της Θεολογικής Σχολής Αθηνών στον κλάδο της Πρακτικής Θεολογίας.
Βιογραφικά στοιχεία
Γεννήθηκε το 1847 στο Κοντοχώρι Θήρας. Φοίτησε αρχικά στην ιερατική σχολή της Σύρου και στη Ριζάρειο Εκκλησιαστική Σχολή και έπειτα συνέχισε τις σπουδές του στη Θεολογική Σχολή Αθηνών, στη Γερμανία και το Παρίσι ενώ αναγορεύτηκε διδάκτορας της φιλοσοφίας στο Πανεπιστήμιο της Χάλλε.
Τον Νοέμβριο του 1901, κατά τη διάρκεια των Ευαγγελικών, διαφώνησε για εθνικούς και θρησκευτικούς λόγους με τη μετάφραση των Ευαγγελίων στη δημοτική γλώσσα από τον Αλέξανδρο Πάλλη, τασσόμενος στο πλευρό των φοιτητών που αντιδρούσαν με αυτή την κίνηση, τους οποίους επαίνεσε για την επαγρύπνησή τους καλώντας τους ωστόσο να μην προβούν σε περαιτέρω κινητοποιήσεις. Λίγες μέρες αργότερα εκφώνησε επικήδειο λόγο κατά τη διάρκεια των κηδειών των θυμάτων της 8ης Νοεμβρίου. Απεβίωσε στις 17 Φεβρουαρίου (4 Φεβρουαρίου με το παλαιό ημερολόγιο) 1903 στην Αθήνα και κηδεύτηκε την επόμενη μέρα στον ναό του Αγίου Γεωργίου Καρύτση.
Συγγραφικό έργο
Μεταξύ των έργων του περιλαμβάνονται τα εξής:
Εξωτερικοί σύνδεσμοι
Κατηγορία:Έλληνες θεολόγοι Κατηγορία:Καθηγητές Εθνικού και Καποδιστριακού πανεπιστημίου Αθηνών
Σέτι Β΄
Ο Σέτι Β΄, ή Σέτος Β΄ ήταν ο 5ος φαραώ της 19ης δυναστείας της Αιγύπτου και βασίλευσε το διάστημα π.1203-1197 π.Χ. Το όνομα που έλαβε κατά την ενθρόνισή του, Userkheperure Setepenre, σημαίνει Κραταιές είναι οι εκδηλώσεις τού Ρε, ο εκλεκτός τού Ρε. Ήταν γιος του Μερνεπτά και της Ισετνοφρέτ Α΄ και στέφθηκε σε μία περίοδο γνωστή για δυναστικές δολοπλοκίες και σύντομες βασιλείες· η βασιλεία του δεν ήταν διαφορετική. Ο Σέτι Β΄ είχε να διαχειριστεί με πολλές σοβαρές πλεκτάνες, με πιο σημαντική την άνοδο ενός αντίπαλου βασιλιά ονόματι Αμενμεσή, μάλλον ετεροθαλούς αδελφού του, που κατέλαβε τον έλεγχο των Θηβών και της Νουβίας στην Άνω Αίγυπτο, κατά το 2ο-4ο έτος της βασιλείας του.
Παραπομπές
Κατηγορία:Φαραώ της 19ης Αιγυπτιακής Δυναστείας
Hellenic Duty Free Shops
Η Hellenic Duty Free Shops SA «ΚΑΤΑΣΤΗΜΑΤΑ ΑΦΟΡΟΛΟΓΗΤΩΝ ΕΙΔΩΝ Α.Ε» είναι ελληνική εταιρεία που ιδρύθηκε το 1979, με σκοπό να παρέχει αφορολόγητα προϊόντα σε ταξιδιώτες που εξέρχονται από τα σύνορα της Ελλάδας.
Ιστορία
thumb|300px Η εταιρεία «ΚΑΤΑΣΤΗΜΑΤΑ ΑΦΟΡΟΛΟΓΗΤΩΝ ΕΙΔΩΝ Α.Ε» ιδρύθηκε το 1979, με σκοπό να παρέχει αφορολόγητα προϊόντα σε ταξιδιώτες που εξέρχονται από τα σύνορα της Ελλάδας. Λειτούργησε αρχικά 2 καταστήματα, ένα στο Ανατολικό και ένα στο Δυτικό Αεροδρόμιο των Αθηνών. Η ανάπτυξη αποτελεί βασική αξία της εταιρείας και για αυτό γρήγορα έδωσε έμφαση στην ανάπτυξη του δικτύου της, στα πλαίσια της προσπάθειας της οι Έλληνες να εξοικειωθούν με το ταξιδιωτικό λιανεμπόριο. Το 1998, τα ΚΑΤΑΣΤΗΜΑΤΑ ΑΦΟΡΟΛΟΓΗΤΩΝ ΕΙΔΩΝ εισήχθησαν στο Χρηματιστήριο Αξιών Αθηνών. Αυτό συνέβαλε στην ανάδειξη της εταιρείας ως ένας από τους μεγαλύτερους λιανέμπορους στην Ελλάδα και για εκείνη την περίοδο αποτελούσε τη μεγαλύτερη ελληνική εμπορική επιχείρηση εισηγμένη στο Χρηματιστήριο Αθηνών. Η κατάργηση της πώλησης των αφορολογήτων προϊόντων σε επιβάτες που ταξιδεύουν εντός της Ε.Ε, το 1999 αποτέλεσε ένα κρίσιμο σημείο για το μέλλον των αφορολόγητων αγορών. Με την υιοθέτηση ενιαίων μειωμένων τιμών (πολιτική travel value) σε όλες τις προϊοντικές κατηγορίες (εξαιρούνται τα καπνικά και τα οινοπνευματώδη προϊόντα), η εταιρεία διατήρησε τις προνομιακές τιμές της απορροφώντας η ίδια και οι προμηθευτές τους φόρους και τους δασμούς. Το 2000 ολοκληρώνεται το πρώτο στάδιο ιδιωτικοποίησης της εταιρείας, με τη μεταβίβαση στην ΑΤΕ μετοχών σε ποσοστό 79%.
Το 2000 εγκαινιάζεται το νέο Αεροδρόμιο Αθηνών στην περιοχή των Σπάτων Αττικής. Ο εμπορικός χώρος του νέου αεροδρόμιο σχεδιάστηκε με βάση τις προδιαγραφές σύγχρονων εμπορικών κέντρων δημιουργώντας νέες προοπτικές ανάπτυξης. Αρχικά η εταιρεία λειτούργησε 4 καταστήματα. Σήμερα στο Διεθνή Αερολιμένα Αθηνών λειτουργεί 31 καταστήματα (12 στην περιοχή Αναχωρήσεων εντός Schengen, 12 στο επίπεδο αναχωρήσεων εκτός Schengen, 4 στην ελεύθερη ζώνη και 3 στην περιοχή των αφίξεων, στο χώρο παραλαβής των αποσκευών) Το 2006, ολοκληρώνεται η ιδιωτικοποίησης της εταιρείας, μετά από μακρά διαδικασία ιδιωτικοποίησης. Η “LINKS LONDON LTD” και η “ELMEC SPORTS S.A.” αποκτήθηκαν το 2006 και το 2007 αντίστοιχα. Η θυγατρική «Ελληνικές Διανομές Α.Ε.» ιδρύθηκε το 2001.
Βραβεία & Διακρίσεις
Η εταιρεία «ΚΑΤΑΣΤΗΜΑΤΑ ΑΦΟΡΟΛΟΓΗΤΩΝ ΕΙΔΩΝ Α.Ε» βρίσκεται στην 7η θέση με τους "The World's Top50 Giant Operators, 2010", με βάση τη Generation Research. Το 2008, το ΕΒΕΑ της απένειμε το βραβείο «Εξαγωγικής Δραστηριότητας 2007». Ενώ, έχει λάβει και το βραβείο «THE BEST NEW BEAUTY STORE» για το Κατάστημα Αρωμάτων & Καλλυντικών στην Intra Schengen περιοχή, του Διεθνούς Αερολιμένα Αθηνών, από το Duty Free News International Product Award 2010.
Αναπτυξιακή Στρατηγική
Η εταιρεία διαθέτει 97 καταστήματα σε 45 σημεία σε αεροδρόμια, λιμάνια και μεθοριακούς σταθμούς. Όλα τα καταστήματα βρίσκονται μετά τον έλεγχο των διαβατηρίων, με έντονες σημάνσεις για να κεντρίζουν το ενδιαφέρον του ταξιδιώτη, ο οποίος βρίσκεται στη διαδικασία για να ταξιδέψει.
left Η εταιρεία έχει μεγιστοποιήσει την παρουσία της σε σημεία πώλησης στον Ελλαδικό χώρο, παρ’ όλα αυτά η ανάπτυξη αποτελεί κατευθυντήριος δύναμη για την εταιρεία. Το διάστημα 2009 - 2011 επενδύθηκαν €31.200.000,00. Πολλά καταστήματα έχουν ανακαινιστεί στο Διεθνή Αερολιμένα προκειμένου να καλύπτουν πληρέστερα τις αγοραστικές ανάγκες των σύγχρονων ταξιδιωτών π.χ. Perfumes, Cosmetics & Folli Follie, Hellenic gourmet, Cava και Luxury. Αναδιαμορφώθηκε το μεθοριακό κατάστημα των Κήπων στο οποίο είναι διαθέσιμοι χώροι εστίασης και στάθμευσης ενώ ανακαινίστηκαν τα Discount Stores με επώνυμα είδη ένδυσης και υπόδησης που λειτουργούν στους Κήπους, τους Ευζώνους, στη Νίκη και τον Προμαχώνα. Η αναπτυξιακή στρατηγική της εταιρείας για την επόμενη διετία επικεντρώνεται στις εξής επενδύσεις:
1. ΑΕΡΟΔΡΟΜΙΑ Ίδρυση νέων ή επεκτάσεις των υφισταμένων καταστημάτων της με απώτερο σκοπό την περαιτέρω ενδυνάμωση της παρουσίας της (Κως, Κέρκυρα, Θεσσαλονίκη, Χανιά, Ηράκλειο, Ρόδος), σε σύνολο 1.000 τμ..
2. ΣΥΝΟΡΑ Βελτιστοποίηση των παρεχομένων υπηρεσιών της προς τους ταξιδιώτες με ανάπτυξη καταστημάτων εστίασης και των πρατηρίων διάθεσης αφορολόγητου πετρελαίου κίνησης. Παράλληλα, επιδιώκει την ίδρυση νέων καταστημάτων στα σύνορα κυρίως με τη Βουλγαρία.
3. ΛΙΜΑΝΙΑ Εξαιτίας της ραγδαίας ανάπτυξη της Κρουαζιέρας και της μεγάλης εισροή Τούρκων τουριστών στα νησιά του Ανατολικού Αιγαίου, η εταιρεία σκοπεύει να λειτουργήσει νέα καταστήματα στα λιμάνια Χανίων, Βόλου, Σάμου, Χίου, Κω όπως επίσης σχεδιάζονται επεκτάσεις καταστημάτων σε Μυτιλήνη και Σύμη σε σύνολο 1.200 τμ.
4. ΑΝΑΠΤΥΞΗ ΝΕΟΥ CONCEPT ΚΑΤΑΣΤΗΜΑΤΩΝ ΑΦΟΡΟΛΟΓΗΤΩΝ ΕΙΔΩΝ ΣΕ ΜΑΡΙΝΕΣ Η συνεχώς αυξανόμενη κίνηση ανάμεσα στα Ελληνικά και τα Τουρκικά παράλια και η δημιουργία νέων μαρίνων στα Ελληνικά νησιά, προσδίδει στον κλάδο αυτό νέο ενδιαφέρον. Πρόσφατα έγινε κατακύρωση στα HELLENIC DUTY FREE SHOPS μέσω διαγωνισμού για την εκμετάλλευση για 40 χρόνια της μαρίνας Μυτιλήνης. Τα Hellenic Duty Free Shops σκοπεύουν σύντομα να επεκταθούν και εκτός των συνόρων της Ελλάδας, αποκτώντας παρουσία σε διεθνή αεροδρόμια και μεθοριακούς σταθμούς.
Εμπορική Δραστηριότητα(Προϊοντικό Μείγμα, Μάρκες & Παρεχόμενες υπηρεσίες)
Τα ΚΑΤΑΣΤΗΜΑΤΑ ΑΦΟΡΟΛΟΓΗΤΩΝ ΕΙΔΩΝ διαθέτουν μια ποικιλία από αυθεντικά, επώνυμα αρώματα, καλλυντικά, οινοπνευματώδη, καπνικά είδη, σοκολατοειδή, ελληνικά τοπικά τρόφιμα, είδη ρουχισμού, αξεσουάρ, γυαλιά, ταξιδιωτικά είδη, σουβενίρ, παιχνίδια, ηλεκτρονικά, είδη ένδυσης κ.α. σε travel value τιμές. Διαθέτουν προϊόντα που διεθνείς μάρκες όπως Hermes, Bvlgari, Folli-Follie, Links of London, Burberry, Lacoste, Armani Jeans, Ermenegildo Zegna, Boggi, Trussardi, Gant, Juicy Couture, Marasil, Mandarino, Korres, Mastiha Shop, Swarovski, Swatch, Dior, Estee Lauder, Chanel, Giorgio Armani, Metaxa, Toblerone, Milka, Swarovski, Ray Ban, Prada, Nina Ricci, Hugo Boss, Swatch, Korres, Lindt, Philips, Hersey’s, Juicy Couture, Sony, Cadbury, Lalaounis, Tissot, Longines, Marc Jacobs, Valentino, Benetton, Montblanc, Cartier, Leonidas, Barbie, Vera Wang, Godiva, Terkenlis, Triton, Mastiha Shops, Dom Perignon, Nikon, Olympus, Missoni, Nintendo, Samsonite, Miu Miu, Harley Davidson, Johnny Walker, Jack Daniel’s etc. Η εταιρεία HELLENIC DUTY FREE SHOPS έχει καθιερώσει το θεσμό του «Προμηθευτής της Χρονιάς», βραβεύοντας κάθε χρόνο διεθνείς και Έλληνες προμηθευτές - συνεργάτες που ξεχωρίζουν για την εμπορική τους δημιουργικότητα και καινοτομία αλλά και τις υψηλές επιδόσεις τους. Τα HELLENIC DUTY FREE SHOPS συμμετέχουν στο πρόγραμμα του Διεθνούς Αερολιμένα Αθηνών "Best Price Guarantee". Ο Διεθνής Αερολιμένας Αθηνών δεσμεύεται για τις καλύτερες τιμές της Αθήνας, σε επώνυμες μάρκες αρωμάτων, καλλυντικών, ενδυμάτων και αξεσουάρ. Εάν κάποιος ταξιδιώτης βρει κάπου αλλού το προϊόν από αγόρασε από τα καταστήματα του Διεθνούς Αερολιμένα κάπου αλλού φθηνότερα, τότε του επιστρέφεται η διαφορά, στο διπλάσιο. Συμμετέχει σε προγράμματα πιστότητας αεροπορικών εταιρειών (Miles & More της Lufthansa).
Re-Brading
Η ανάγκη ανανέωσης της εικόνας της εταιρείας σε συνδυασμό με το αναδυόμενο, σύγχρονο ταξιδεύειν, οδήγησε τη διοίκηση στην απόφαση της δημιουργίας ενός νέου logo. Παρά τη υψηλή αναγνωρισιμότητα, τη ταύτισή του με το ταξίδι και τη μη κορεσμένη εικόνα του προηγούμενου logo, σύμφωνα με έρευνες που είχαν πραγματοποιηθεί, το 2009 δημιουργήθηκε το νέο logo της εταιρείας. Συνδυάζει την εμπορική δραστηριότητα της εταιρείας διατηρώντας στοιχεία από το παλαιό σήμα, όπως το HELLENIC και τους μπλε χρωματισμούς, Το βασικό χαρακτηριστικό του νέου λογοτύπου είναι το πορτοκαλί χερούλι. Το στοιχείο αυτό παραπέμπει, εκτός από μία καθαρά εμπορική πράξη, αφού συμβολίζει την σακούλα αγορών, και σε χαμόγελο, το αίσθημα χαράς που έχει ο ταξιδιώτης όταν πραγματοποιεί τις αγορές του στα HELLENIC DUTY FREE SHOPS. Συνοδεύεται από το motto «Η απόλαυση του ταξιδιού».
Κοινωνική Εταιρική Ευθύνη
Τα HELLENIC DUTY FREE SHOPS έχουν εντάξει στην επιχειρηματική στρατηγική τους τις αρχές της βιώσιμης ανάπτυξης. Γι' αυτό έχουν αναπτύξει πολιτικές κοινωνικής και περιβαλλοντικής ευθύνης με στόχο τόσο τη βιώσιμη ανάπτυξη της επιχείρησης όσο και των τοπικών κοινωνιών κοντά στις οποίες δραστηριοποιείται. Προσέφερε 335.000€ για την υποστήριξη και βιωσιμότητα τοπικών κοινωνιών της περιφέρειας των Καστανέων, Φερών, Ανοίξεως, Προμαχώνα, των νήσων Καρπάθου και Σύμης καθώς και της πυρόπληκτη περιοχής της Ηλείας, σε συνεργασία με τον Όμιλο Folli Follie. Παράλληλα, προσφέρει δωρεές στο Ίδρυμα Βρεφών Μητέρα, στο Κέντρο Ψυχικής Υγιεινής και άλλα κοινωφελή ιδρύματα. Επίσης, χορηγεί πλήθος εκδηλώσεων που πραγματοποιούνται σε τοπικές κοινότητες που η εταιρία λειτουργεί καταστήματα. Η εταιρεία δεν διαθέτει μόνο κοινωνική συνείδηση, αλλά και μεγάλο ενδιαφέρον για τους ανθρώπους της. Στα πλαίσια αυτού του ενδιαφέροντος η εταιρία έχει δημιουργήσει ποδοσφαιρική ομάδα υπαλλήλων, ενώ επιβραβεύει ετησίως αριστούχους μαθητές και φοιτητές, παιδιά εργαζομένων με αξιόλογα χρηματικά ποσά. Ο όμιλος συμμετέχει σε προγράμματα ανακύκλωσης εταιρικών πόρων, εξοικονομώντας βασικούς πόρους της κοινωνίας.
FF Group – Συγχώνευση
Το FF Group δημιουργήθηκε το 2010, μετά τη συγχώνευση των τριών εταιρειών Folli Follie, Hellenic Duty Free Shops & ELMEC Sport. Η Διοίκηση υλοποίησε την πολύπλοκη συγχώνευση των εταιρειών Folli Follie, HELLENIC DUTY FREE SHOPS και ELMEC Sport με απορρόφηση από την HELLENIC DUTY FREE SHOPS (απορροφώσα εταιρεία). Η συγχώνευση ολοκληρώθηκε στις 31 Δεκεμβρίου 2010 συμβάλλοντας στο σχηματισμό ενός από τους πλέον αναπτυσσόμενους ομίλους τόσο στην Ελλάδα όσο και στο εξωτερικό. Ο όμιλος δημιουργεί μόδα παγκοσμίως και έχει κατοχυρώσει μία δυνατή παρουσία, απαριθμώντας περισσότερα από 700 σημεία πώλησης παγκοσμίως και απασχολώντας περισσότερους από 5,900 εργαζομένους. Ιδιαίτερα, μετά τη στρατηγική συμμαχία με την Fosun International αναμένεται ότι θα ενδυναμώσει ακόμα περισσότερο την παρουσία της στην ασιατική ήπειρο. Η FF Group διαθέτει τη θυγατρική «LINKS LONDON LTD». Η «LINKS LONDON LTD» εξαγοράσθηκε τον Ιούλιο του 2006. Είναι η πιο αναγνωρίσιμη αγγλική μάρκα κοσμημάτων, ρολογιών και ειδών πολυτελείας. Σήμερα το δίκτυό της αριθμεί 44 καταστήματα και 22 σημεία πώλησης σε εμπορικούς χώρους παγκοσμίως. Έχει ανακηρυχτεί πολλές φορές «Jewellery Brand of the Υear» στα δημοφιλή βραβεία κοσμημάτων της Μεγάλης Βρετανίας. Ενώ είναι ο δημιουργός της επίσημης συλλογής κοσμημάτων των Ολυμπιακών Αγώνων 2012. Η «ELMEC Sport S.A.» αποκτήθηκε τον Οκτώβριο του 2007. Είναι μια από τις μεγαλύτερες και πιο ταχέως αναπτυσσόμενες εμπορικές επιχειρήσεις στην ελληνική αγορά και στα Βαλκάνια. Διαθέτει 120 καταστήματα σε Ελλάδα, Κύπρο, Ρουμανία και Βουλγαρία ενώ διαχειρίζεται το «Attica The Department Store”, το “Golden Attica”, το “Factory Outlet” και το “Factory Outlet Airport”. Επίσης, έχει δίκτυο καταστημάτων πώλησης προϊόντων Nike στην Ελλάδα, δικαίωμα χονδρικής πώλησης Converse προϊόντων ενώ πρόκειται να επαναλειτουργήσει το κατάστημα Μινιόν.
Εμμανουήλ Στρατουδάκης
Ο Εμμανουήλ Στρατουδάκης (1854 - 1883) ήταν Έλληνας ποιητής του 19ου αιώνα. Είναι από τους αισθηματικότερους και πατριωτικότερους ποιητές της εποχής του.
Hellenic Duty Free Shops
Hellenic Distributions
Τα ΚΑΤΑΣΤΗΜΑΤΑ ΑΦΟΡΟΛΟΓΗΤΩΝ ΕΙΔΩΝ διαθέτουν τη θυγατρική εταιρεία «ΕΛΛΗΝΙΚΕΣ ΔΙΑΝΟΜΕΣ», η οποία συστήθηκε το Σεπτέμβριο του 2000. Η εταιρεία δημιουργήθηκε προκειμένου να καλυφθεί το νομικό κενό που άφηνε ο σκοπός ίδρυσης της μητρικής εταιρείας HELLENIC DUTY FREE SHOPS Α.Ε. Η μητρική εταιρεία αδυνατούσε, βάσει καταστατικού, να ιδρύσει καταστήματα προσωπικού, καταστήματα σε χώρους αφίξεων αεροδρομίων, σε κοινά προσβάσιμες περιοχές, σε σημεία, δηλαδή, που δεν εξυπηρετούν το ταξιδιωτικό κοινό. Επίσης, δεν υπήρχε η δυνατότητα να δραστηριοποιηθεί σε τομείς χονδρεμπορίου, εφοδιασμού πλοίων κ.λπ. Η εταιρεία ΕΛΛΗΝΙΚΕΣ ΔΙΑΝΟΜΕΣ Α.Ε. σήμερα διαθέτει ένα ανεπτυγμένο δίκτυο καταστημάτων σε αεροδρόμια και λιμάνια όλης της χώρας, όπως καταστήματα προσωπικού, καταστήματα που βρίσκονται σε κοινά προσβάσιμες περιοχές αεροδρομίων π.χ. TRITON, στην ελεύθερη ζώνη του Διεθνούς Αερολιμένα Αθηνών, το news stand, στο Αεροδρόμιο της Θεσσαλονίκης, το κατάστημα στο Αεροδρόμιο Αγχιάλου κ.λπ. Από το 2005, δραστηριοποιείται στον κλάδο εφοδιασμού πλοίων (εντός των επιβατικών πλοίων της ATTICA GROUP και της ANEK LINES) και είναι ο αποκλειστικός διανομέας προϊόντων των εταιρειών PHILIP MORRIS, PAPASTRATOS, PERNOD RICARD, HERSHEY’S, WORLD BRANDS DUTY FREE, WILLIAM GRANT’S, IAN MACLEOD, QUALITY SPIRITS INTERNATIONAL, MONUS Doo, NEMIROFF, EFE ALKOLLU, IMPERIAL TOBACCO και PHOENICIA FEREOS, στην Ελλάδα. Ο ετήσιος κύκλος εργασιών για το 2010 ανήλθε στα 29.206.000€, με ΕΒΙTDA 2.542.500€
Εμμανουήλ Στρατουδάκης
Βιογραφικά στοιχεία
Γεννήθηκε στη Ζάκυνθο το 1854.
Hellenic Duty Free Shops
Παραπομπές
Κατηγορία:Εμπορικά καταστήματα στην Ελλάδα
Εμμανουήλ Στρατουδάκης
Βιογραφικά στοιχεία
Ήρθε κρυφά στην αγαπημένη του Κρήτη και πήρε μέρος στους πολέμους στο πλευρό του αρχηγού Σελίνου, Γεωργίου Κορκίδου, του οποίου υπήρξε γραμματέας στην επανάσταση του 1877. Έγραφε φλογερά γράμματα στους οπλαρχηγούς της Κρήτης και τους ξεσήκωνε να πολεμήσουν.
Έργα του
Εφιλοπόνησε και έκδωσε τρεις λυρικές συλλογές. Η πρώτη επαινέθηκε από τον εισηγητή του ποιητικού αγώνα του 1873.
Πηγές
Κατηγορία:Νεοέλληνες ποιητές
Μένων ο Θετταλός
Ο Μένων (- 400 π.Χ.) ήταν μαθητής του Γοργία, μέλος του Σωκρατικού κύκλου και ένας από τους στρατηγούς του εκστρατευτικού σώματος του Κύρου του νεότερου εναντίον του αδελφού του Αρταξέρξη Β΄. Αναφέρεται και στον ομώνυμο πλατωνικό διάλογο· ίσως η παρουσία του στην Αθήνα σχετίζεται με το επικείμενο στρατιωτικό εγχείρημα.